සමුද්‍ර ගවේෂණ හා මැනුම් කටයුතු සඳහා රුපියල් කෝටි 25 ක් වටිනා නව පර්යේෂණ යාත්‍රාවක් මිලදි ගැනීමට නාරා ආයතනය කටයුතු යොදා ඇත.මේ සම්බන්ධයෙන් වූ ගිවිසුම අස්සන් කිරීම ධීවර හා ජලජ සම්පත් ඇමැති වෛද්‍ය රාජිත සේනාරත්න සහ ඹ්භදඨ ඊඩඥ ඉඩඪන ඕභඪතඤඥපඵ ආයතනයේ සභාපති ෂෙල්ඩොන් හුඈන්ග් මහත්වරැන්ගේ ප්‍රධානත්වයෙන් පසුගියදා සිදුකෙරිණි.නාරා ආයතනය සතුව තිබූ සයුරී මැනුම් යාත්‍රාව පසුගිය සුනාමි ව්‍යසනයෙන් විනාශයට පත්වූ අතර එතැන් පටන් ධිවර හා ජලජ සම්පත් අමාත්‍යංශය සිදු කළ මුහුදු මැනුම් හා පර්යේෂණ කටයුතු මන්දගාමීව විවිධ බාධක මධ්‍යයේ සිදුකරන ලදි.නව යාත්‍රාව මගින් සිදුකරන මුහුදු මැනුම් කටයුතු වඩා කාර්යක්ෂමව හා ඵලදායිව සිදුකිරීමට නවීනතම බහු කදම්බ (ර්භතබඪ ඡඥචථ) එකෝ සවුන්ඩරයක්ද එක් කර තිබේ.මෙම සූක්ෂම මුහුදු පතුල සිතියම්ගත කිරීම සිදු කරන අතර එම දත්ත භාවිතයෙන් ජාත්‍යන්තර නාවුක කටයුතු සඳහා අත්‍යවශ්‍ය නාවික සිතියම් නිර්මාණය කාර්යක්ෂමව කිරීමේ හැකියාව ජාතික ජල ශාස්ත්‍රීය කාර්යාලයට ලැබෙනු ඇත.මෙයට අමතරව සාගර දත්ත සංචිතයක් පවත්නා ගෙන යාමේ හැකියාව ද ලැබෙන අතර එය අනෙකුත් පරියේෂණ ආයතන හා විශ්වවිද්‍යාල පර්යේෂකයනට මහත් රුකුලක් වේ.සාගර විද්‍යාපර්යේෂණ සහ සමුද්‍රජීවී පර්යේෂණ කටයුතු සඳහාම වූ පර්යේෂණාගාරයකින් ද මෙම යාත්‍රාව සමන්විත වන අතර එය පර්යේෂණ කටයුතු කාර්යක්ෂමතාවය හා ඵලදායිතාව ඉහළ නංවනු ඇත..